১৯৮৩ সালে কেমব্রিজ ইউনিভার্সিটি প্রেস থেকে প্রকাশিত তাঁর বই 'দ্য আল্টিমেট ফেইট অফ দি ইউনিভার্স' বিজ্ঞানী মহলে বিশেষ সাড়া ফেলতে সক্ষম হয়। জাপানি, ফরাসি ও পর্তুগিজ ভাষায় অনূদিত হয়। ১৯৮৪ সালে ডব্লিউ বি বনোর এর সঙ্গে যৌথভাবে সম্পাদনা করেন 'ক্লাসিক্যাল জেনারেল রিলেটিভিটি'। রোটেটিং ফিল্ড্স ইন জেনারেল রিলেটিভিটি ১৯৮৫ সালে কেমব্রিজ থেকে প্রকাশিত। ‘অ্যান ইন্ট্রোডাকশন টু ম্যাথমেটিক্যাল কসমোলজি (১৯৯২) কৃষ্ণ বিবর’ - বাংলা একাডেমি থেকে প্রকাশিত হয়। স্প্যানিশ ভাষায় অনূদিত 'দ্য ফার ফিউচার অফ দি ইউনিভার্স'-এনডেভারে প্রকাশিত। বাংলাদেশ বিজ্ঞান একাডেমি ১৯৮৫ সালে তাঁকে স্বর্ণপদকে ভূষিত করে। ১৯৯৪ সালে তিনি ন্যাশনাল সায়েন্স এন্ড টেকনোলজি মেডেল পান। ১৯৯৮ সালে ইতালির আবদুস সালাম সেন্টার ফর থিওরিটিকাল ফিজিক্সে থার্ড ওয়ার্ল্ড একাডেমি অফ সায়েন্স অনুষ্ঠানে তাঁকে মেডাল লেকচার পদক দেয়া হয়। তিনি ২০০০ সালে কাজী মাহবুবুল্লাহ এন্ড জেবুন্নেছা পদক পান। ২০০১ সালে একুশে পদক লাভ করেন। পদার্থবিজ্ঞানে বিশেষ অবদান রাখার জন্য ২০১১ সালে তিনি ঢাকা বিশ্ববিদ্যালয় এর রাজ্জাক-শামসুন আজীবন সম্মাননা পদক লাভ করেন। ২০১৩ সালে তিনি পরলোকগমন করেন।